

TISZAMENTI REGIONÁLIS VÍZMŰVEK ZRT.

Gördülő Fejlesztési Terv

VN4-IV

víziközmű rendszerre

2024-2038

Ellátásért felelősök képviselője: Vásárosnamény Város Önkormányzata

Ellátásért felelősök megnevezése: Vásárosnamény Város Önkormányzata

Jánd Község Önkormányzata

Víziközmű-szolgáltató megnevezése:

Tiszamenti Regionális Vízművek Zrt.


5000 Szolnok,

Kossuth Lajos út 5.

**A Víziközmű-rendszer, ellátási terület bemutatása**

Víziközmű-rendszer megnevezése: VN4-IV

A víziközmű-rendszer részei: Vásárosnamény-Gergelyiugornya vízmű, Vásárosnamény-Gergelyiugornya ivóvízhálózat, Jánd ivóvízhálózat



**A víziközmű-rendszer bemutatása; létesítmények, berendezések; állapotjellemzés:**

**Vásárosnamény-Gergelyiugornya vízmű:**

A vízmű 1984-ben létesült. A KEOP-1.3.0/2F/09-2010-0032 azonosító számú, "Beregi Ivóvízminőség-Javító projekt" keretében a vízműtelep korszerűsítése 2015-ben történt. Alkalmazott technológia: vas-, mangántalanítás arzénmentesítéssel, ammónia eltávolítás. A vízműtelep automatizált. Vízkezelő technológia mértékadó kapacitása: 1000 m3/d .

A kutakból kitermelt nyersvíz DN150 méretű közös vezetéken érkezik a vízműtelep területén lévő oxidációs aknába. Itt megtörténik az oxidációs levegő beadagolása, bekeverése. A szűrési technológia előtt, a nyersvízben lévő mangán- és arzén oxidációjának elősegítése érdekében a nyersvízhez első lépésként kálium-permanganát adagolás történik. Az arzén koagulációjához szükséges vas-klorid oldat szintén a szűrők előtt kerül beadagolásra. Az előoxidálást, illetve koagulációs vegyszer adagolást követően a meglévő, párhuzamosan működő 2db ZEL 3150 típusú kétrétegű szűrőkre kerül a víz. A folyamat során két utóklórozás megy végbe. A szűrők közös szűrtvíz ágába, a szűrt vízhez NaOCl oldat adagolás történik. A szűrőkről távozó kezelt víz a meglévő 2x100 m3 -es alacsonytárolóba jut. A tározókból a hálózati szivattyúk juttatják a kezelt vizet a hálózatba. A hálózatba táplált víz utófertőtlenítése a hálózati szivattyúk közös nyomóágába adagolt NaOCl oldattal történik.

2 db mélyfúrású kút kútaknával kútfejgépészettel

1 db oxidációs akna

1 db öblítő levegő kompresszor (Atlas Copco ZL700-C)

1 db oxidációs kompresszor (Atlas Copco SF-2 SKI D1 típusú)

1 db Ø630 mm vegyszeroldó tartály (regeneráló vegyszerhez)

2 db 100 m3-es térszíni kezeltvíz tároló (közös zárkamrával)

1 db 356 m3-es Superstat típusú magastároló

1 db kezelőépület és gépház

2db ZEL 3150 típusú szűrőtartály

1 db 5000 l-es légtartály

1db új búvárszivattyú az 1. sz. kútban: Calpeda 6SDX 30/6 típusú

1db új búvárszivattyú a 2. sz. kútban: Calpeda 6SDX65/6 típusú

1 db oxidációs kompresszor: ATLAS Copco LF7-10 típusú

1 db KMnO4 adagoló egység: ProMinent Beta tip.

1 db vas-klorid adagoló egység: ProMinent Beta tip.

1 db NaOCl oldat adagoló egység (utóklór 1.): ProMinent Beta tip.

1 db NaOCl oldat adagoló egység (utóklór 2.): ProMinent Beta típ.

2 db vegyszertároló tartály

1 db légkiválasztó tartály

2+1db hálózati szivattyú Calpeda MXV 65-3203 típ.

1+1db öblítővíz szivattyú Calpeda NM 80/16/C típ.

1db regeneráló vegyszer keringtető szivattyú Lutz TMB típ.

1 db szabad klórtartalom mérő szonda

1+1db dugattyús légkompresszor Airco típ.

1 db vasiszap ülepítő műtárgy (Vh= 2x74 m3)

1+1 db dekantvíz átemelő szivatty: Calpeda GXC40A típ.

A KEOP-1.3.0/2F/09-2010-0032 azonosítószámú "Beregi Ivóvíz-Minőség javító projekt" során 2015. évben valósult meg a vízműtelep rekonstrukciója. Az üzemépület állapota jó, a gépészeti elemek a beruházás hatására korszerű, jó állapotba kerültek. A KEOP beruházás keretében új technológiai egységek kerültek beépítésre.

**Vásárosnamény-Gergelyiugornya ivóvízhálózat:**

A Vásárosnamény-Gergelyiugornya városrész vízellátását a Vásárosnamény– Gergelyiugornya Vízmű biztosítja. A vízhálózat 1984-ben létesült azbesztcement csőanyag alkalmazásával. A települési hálózat nyomásviszonyait a vízmű telepi hálózati szivattyúk és Gergelyiugornya település keleti határában Jánd település előtt lévő 356 m3-es Superstat víztorony határozza meg. A településen a KEOP-1.3.0/2F/09-2010-0032 azonosító számú, "Beregi Ivóvízminőség-javító projekt" keretében 2015 évben rekonstrukció történt.

Vízelosztó gerincvezeték hossza: 11 914 fm

376 fm NA 200 ac. nyomócső

5 040 fm NA 150 ac. nyomócső

550 fm NA 100 KM PVC nyomócső

3 165 fm NA 100 ac. nyomócső

2 783 fm NA 80 ac. nyomócső

8 db ejektoros közkifolyó

50 db tűzcsap

A hálózati gerincvezetéken nem jelölhető meg összefüggő kritikus vezetékszakasz, jellemzően az út alatti átvezetések meghibásodása várható leghamarabb. A „Beregi Ivóvíz minőség – javító projekt” során a településen, hálózatrekonstrukciós munkaként kiépült a szivacsdugós mosatási lehetőség, szivacsdugó behelyezésére alkalmas csomópontok, szakaszolási lehetőségek, és kivezető idomok kialakításával. A felújítással nem érintett aknákban lévő szerelvények és csövek erősen korrodáltak.

**Jánd ivóvízhálózat:**

A település vízellátása Gergelyiugornya települési vízműről történik. A vízmű telepről DN 200-as vezetéken keresztül történik a települési vízhálózatba a betáplálás. A vízmű DN 200-as távvezetéken biztosítja Jánd vízellátását. A vízhálózat 1984-ben létesült azbesztcement csőanyag alkalmazásával. A települési hálózat nyomásviszonyait a vízmű telepi hálózati szivattyúk és Gergelyiugornya település keleti határában Jánd település előtt lévő 356 m3-es Superstat víztorony határozza meg. A bekötővezetékek 3/4”-os ill. D25 kivitelben készültek. A bekötések 80%-a horganyzott acél 20%-a KPE anyagú. A településen a KEOP-1.3.0/2F/09-2010-0032 azonosító számú, ""Beregi Ivóvízminőség-javító projekt"" keretében 2015 évben rekonstrukció történt.

926 fm NA 200 ac. nyomócső

1 341 fm NA 150 ac. nyomócső

4 350 fm NA 100 ac. nyomócső

923 fm NA 80 ac. nyomócső

7 db ejektoros közkifolyó

29 db tűzcsap

A hálózati gerincvezetéken nem jelölhető meg összefüggő kritikus vezetékszakasz, jellemzően az út alatti átvezetések meghibásodása várható leghamarabb. A „Beregi Ivóvíz minőség – javító projekt” során a településen, hálózatrekonstrukciós munkaként kiépült a szivacsdugós mosatási lehetőség, szivacsdugó behelyezésére alkalmas csomópontok, szakaszolási lehetőségek, és kivezető idomok kialakításával. A felújítással nem érintett aknákban lévő szerelvények és csövek erősen korrodáltak.